

**R E P U B L I K A H R V A T S K A**

**DUBROVAČKO NERETVANSKA ŽUPANIJA**

**GRAD DUBROVNIK**

**Upravni odjel za proračun, financije i naplatu**

KLASA: 400-06/14-02/01

URBROJ: 2117/01-07-14-14

Dubrovnik, 25. studenog 2014.

**UPRAVNI ODJEL ZA POSLOVE GRADONAČELNIKA**

**Gradonačelnik Grada Dubrovnika**

**OBRAZLOŽENJE PRIJEDLOGA PRORAČUNA GRADA DUBROVNIKA**

**ZA RAZDOBLJE 2015. – 2017.**

**1. UVOD**

* 1. **Zakonska osnova i proračunska načela**

Prijedlog proračuna Grada Dubrovnika za 2015.-2017.[[1]](#footnote-1) godinu predlaže se za raspravu i donošenje uz napomenu da je napravljen uz obveznu primjenu:

* Zakona o proračunu;[[2]](#footnote-2)
* Pravilnika o proračunskom računovodstvu i Računskom planu;[[3]](#footnote-3)
* Uputa za izradu proračuna jedinica lokalne i područne (regionalne) samouprave za razdoblje 2015.-2017. godine
* Pravilnika o proračunskim klasifikacijama;[[4]](#footnote-4)
* Strategije razvoja, strateškog plana razvoja, odnosno četverogodišnjeg programa gradske uprave;

Pri izradi prijedloga Proračuna obvezno smo se pridržavali osnovnih proračunskih načela:

* Zakonitosti
* Ispravnosti
* Točnosti
* Transparentnosti

Prihodi su uravnoteženi sa rashodima a primici sa izdacima.

Svi proračunski primici iskazani su po vrstama i izvorima a svi rashodi i izdaci po namjenama i izvorima iz kojih se financiraju.

Vodilo se računa o namjenskom korištenju namjenskih prihoda za određene rashode.

Davanje jamstava predviđeno je jedino za kapitalne izdatke prema uvjetima propisanim zakonom.

## 1.2. Proces stvaranja prijedloga Proračuna

* Do upućivanja Prijedloga proračuna Grada Dubrovnika Gradskom vijeću Vlada RH još nije donijela Smjernice ekonomske i fiskalne politike Republike Hrvatske za razdoblje 2015. – 2017., a niti je Ministarstvo financija izradilo Upute za izradu proračuna jedinica lokalne i područne (regionalne) samouprave. Vodeći računa o zakonskim rokovima koji definiraju upućivanje prijedloga proračuna u proceduru, Proračun je nastao kao rezultat procjene proračunskih prihoda i financiranja prioritetnih javnih izdataka na području Grada Dubrovnika u razdoblju 2015.- 2017. Uvažavajući strateške dugoročne ciljeve, prijedloge proračunskih korisnika, komunalnih trgovačkih društava u vlasništvu ili suvlasništvu Grada, prijedloge gradskih upravnih tijela i građana napravljen je prijedlog Proračuna.
* U rujnu upravni odjeli raspisali su natječaje za prijavu korištenja proračunskih sredstava.
* 19. rujna 2014. Gradonačelnik je na web stranicama Grada objavio Nacrt prijedloga proračuna sa pozivom građanima na davanje primjedbi i prijedloga. Zaprimljeno je 39 prijedloga. Svi prijedlozi koji se odnose na nadležnost Grada uvršteni su u Proračun.
* 06.studenog 2014., Gradonačelnik donosi Smjernice za izradu Plana razvojnih programa za razdoblje 2015. – 2017.
* Gradonačelnik, zamjenici gradonačelnika, pročelnici upravnih odjela i voditelji službi Grada Dubrovnika održali su više radnih sastanaka na kojima je utvrđen prijedlog Proračuna kojeg ste dobili na razmatranje i usvajanje.

O osnovnim strateškim ciljevima Grada Dubrovnika, ciljevima Proračuna za razdoblje 2015.- 2017., problematici financiranja lokalne samouprave, ekonomskoj situaciji i važnosti projekata koji se planiraju realizirati u narednoj godini govoriti će gradonačelnik u svojoj proračunskoj poruci. Ovim obrazloženjem nastoji se pojasniti forma proračunskog dokumenta kao i usporedba s planiranim u tekućoj godini.

Prilikom izrade prijedloga proračuna koristili smo «Vlastiti informatički program» nazvan Proračunsko planiranje (Model za financijsko planiranje i izvještavanje), koji podrazumijeva unos podataka u nadležnim odjelima.

Obrazloženje rashoda i izdataka organizacijskih jedinica (razdjela) dali su voditelji istih i ono čini sastavni dio ovog obrazloženja.

**2. ZNAČAJNE PROMJENE U IZRADI PRORAČUNSKOG DOKUMENTA**

**ZA 2015.-2017.**

Novim Zakonom o proračunu u naš sustav uveden je trogodišnji proračunski okvir. **Gradsko vijeće usvaja proračun za 2015. godinu i projekcije za sljedeće dvije godine, 2016. i 2017.** Tako postavljen trogodišnji proračunski okvir ima za cilj alokaciju raspoloživih sredstava prema razvojnim prioritetima Grada.

Zakonom je također utvrđeno da gradsko vijeće donosi proračun na manje detaljnoj razini ekonomske klasifikacije, odnosno razini podskupine (trećoj razini računskog plana) u odnosu na prijašnju četvrtu razinu odjeljka. Projekcije se usvaja na drugoj razini ekonomske klasifikacije. **Usvajanje proračuna Grada, a time i financijskih planova korisnika na višoj razini** jedan je od ključnih mehanizama koji će proračunskim korisnicima jedinica lokalne i područne (regionalne) samouprave dati određenu fleksibilnost u izvršavanju proračuna i financijskog plana jer su oni ti koji su odgovorni za provođenje svojih programa (aktivnosti i projekata), ali u skladu s usvojenim proračunom i financijskim planom.

U sljedećem proračunskom procesu (proračun 2016. - 2018.) promjene u projekcijama koje je gradsko vijeće usvojilo u procesu donošenja višegodišnjeg proračuna za razdoblje 2015. - 2017. morat će se detaljno obrazložiti. Prihvatljivi razlozi promjena su promjene u makroekonomskom okruženju, neočekivane demografske promjene, promjene u zakonodavnom okviru i slično. Sve promjene s obrazloženjima dostavljat će se i gradskom vijeću.

Primjena Zakona o proračunu u dijelu uključivanja namjenskih prihoda i primitaka te vlastitih prihoda korisnika u proračun jedinice lokalne i područne (regionalne) samouprave doprinijela je većoj cjelovitosti proračuna i efikasnijem upravljanju proračunskim sredstvima. S druge strane korisnicima se daje autonomija u korištenju namjenskih prihoda i fleksibilnost u njihovom izvršavanju na način da se Zakonom propisuje mogućnost izvršavanja namjenskih prihoda i primitaka u iznosima većim od planiranih, a ograničenje se postavlja na razinu ostvarenja prihoda. Dodatno, neiskorišteni namjenski prihodi i primici u jednoj godini mogu se prenijeti i trošiti u drugoj godini.

Zakonom o proračunu definiran je sadržaj proračuna i on je obvezatan i za naredne godine. Proračun se sastoji od više povezanih plansko financijskih i normativnih akata koji čine cjelinu i omogućuju provedbu proračuna prema proračunskim načelima. Proračunom se utvrđuje globalni opseg prihoda i rashoda prema ekonomskim namjenama te potanki raspored rashoda po organizacijskoj strukturi iskazan po programskoj, ekonomskoj i funkcijskoj proračunskoj klasifikaciji. Zakonom je propisana unutarnja struktura proračuna, to jest obvezni dijelovi koje mora sadržavati. Sukladno tome proračun Grada Dubrovnika sastoji se od više dijelova i to:

1. **Opći dio** proračuna kojeg čini:

A - Račun prihoda i rashoda

B - Račun financiranja u kojem se iskazuju primici od financijske imovine i primljeni

krediti i zajmovi te izdaci za financijsku imovinu i za otplatu zajmova i kredita.

C - Raspored prihoda iz prethodnih godina

1. **Posebni dio** proračuna, sastoji se od plana rashoda i izdataka proračunskih korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.
2. **Plan razvojnih programa** za naredne tri godine a čine ga planovi razvojnih programa proračunskih korisnika.
3. **Obrazloženje** prijedloga proračuna za razdoblje 2015. – 2017.

Programsko planiranje ozakonjeno je i obvezuje Grad na primjenu. Taj složen i dugotrajan proces koji je zahtijevao ne samo formalne već i stručne promjene u cijelosti je primijenjen pri izradi ovog prijedloga Proračuna. U izradi se nastojalo maksimalno primijeniti korake i kriterije izrade programskog proračuna. Bilo je i određenih poteškoća jer Ministarstvo financija nije donijelo odgovarajući pravilnik. Prošle godine samo je donesena preporuka da se svi programi svedu na 23 zadana a ove godine je bilo govora o 29 programa. Kako još nisu stigle Upute za izradu proračuna u jedinicama lokalne samouprave programsku strukturu ostavili smo istu kao i ove godine. Ako je budemo prisiljeni mijenjati to ćemo učiniti rebalansom Proračuna.

**3. SAŽETI OPIS PREDLOŽENIH PRIHODA I RASHODA**

Ako želimo predstaviti Proračun moramo postaviti dva pitanja

* Odakle dolazi novac u proračun?
* Kamo novac odlazi, odnosno u što se novac troši?

U namjeri da se lakše razumije predložene prihode i primitke u daljnjem tekstu obrazloženja dajemo preglede ostvarenja u prethodne tri godine te plan za 2015. i projekcije za naredne dvije godine napravljene na temelju Smjernica uvažavajući posebnosti Grada.

**3. 1. Prihodi i primici Proračuna**

Da bi smo došli do ukupnih prihoda Proračuna, prema novoj metodologiji iskazivanja, moramo zbrojiti:

* Prihode poslovanja;
* Prihode od prodaje nefinancijske imovine;
* Primitke od financijske imovine i zaduživanja;
* Vlastite izvore prihoda.

|  |  |  |  |  |  |  |  |
| --- | --- | --- | --- | --- | --- | --- | --- |
| **UKUPNI PRIHODI PRORAČUNA** (u 000 kuna) | | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | | Plan 2017. |
| 282.228 | 337.022 | 379.839 | 430.180 | 437.635 | 358.200 | | 355.000 |
|  |  |  |  |  |  |  | |



### 3.1.1. Prihodi poslovanja

Prihodi od poslovanja projicirani su na istim postavkama kao i prihodi državnog proračuna, odnosno na temelju objavljenih makroekonomskih pokazatelja. U 2015. godini planirani su u svoti od 364.357.000 kuna **što je 0,1 % više nego što je procjena ostvarenja u Proračunu za 2014. godinu[[5]](#footnote-5).** Prihodi poslovanja čine 83% ukupno planiranih prihoda i primitaka, a uključuju:

* Prihode od poreza
* Pomoći
* Prihode od imovine
* Prihode od administrativnih pristojbi i po posebnim propisima
* Ostale prihode (Prihodi od: prodaje proizvoda, robe te pruženih usluga, prihodi od donacija, naplaćenih kazni, upravnih mjera i ostali prihodi)

**3.1.2. Prihodi od poreza**

Prihodi od poreza u 2015. godini planiraju se ostvariti u iznosu od 136.905.000 kuna što predstavlja smanjenje od 7,6 % u odnosu na prethodnu godinu. Projicirani rast ovih prihoda u 2016. godini iznosi 2,4 %, a u 2017. godini projicirani rast je 2,7 %. Ova vrsta prihoda sastoji se od dvije grupe poreza. Jednu čine gradski porezi a drugu takozvani zajednički porezi koji se dijele između grada, županije i države. Prihode od pojedine vrste poreza planirali smo na temelju trenutno važeće zakonske regulative, analize ostvarenja u prethodnim godinama i smjernica Ministarstva financija.

|  |  |  |  |  |  |  |
| --- | --- | --- | --- | --- | --- | --- |
| **UKUPNI PRIHODI OD POREZA (u 000 kuna)** | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 122.216 | 137.495 | 141.761 | 148.227 | 136.905 | 140.163 | 143.924 |



Prihodi od poreza i prireza na dohodak u 2015. godini planirani su u svoti od 106.716.000 kuna što je za 9,3 % manje od planiranog zadnjim rebalansom u 2014.godini. Smanjenje je nastalo uslijed povećanja neoporezivog praga i promjena stopa u razredima oporezivanja dohotka

Projicirani rast prihoda od poreza na dohodak u 2016. godini iznosi 1,5%, a u 2017. godini 2,3 % u odnosu na prethodnu.

Porez i prirez na dohodak vrlo su značajni prihodi proračuna koji čine 24,8 % ukupno planiranih prihoda proračuna.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD POREZA I PRIREZA NA DOHODAK (u 000 kuna)** | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 102.369 | 109.863 | 116.287 | 117.627 | 106.716 | 108.356 | 110.856 |
|  |  |  |  |  |  |  |



### Porezi na imovinu

Planirani su u iznosu od 17.864.000 kuna što je 2,4 % manje nego tekuće godine. Njihovi udjeli u planiranom prihodu iznose 4,1 % Projicirani rast ovih prihoda u 2016.godini iznosi 8,2 %, a u 2017. 4,5 % u odnosu na prethodnu godinu.

Planirano smanjenje nastalo je kao rezultat izmjena oporezivanja prometa nekretnina. Od prvog siječnja 2015. godine ne plaća se porez na promet nekretnina koje se kupuju radi gradnje stanova a umjesto njega plaćati će se PDV koji je prihod državnog proračuna.

Porez na kuće za odmor planiran je 820.000 a Porez na promet nekretnina 17.044.000 kuna.

|  |  |  |  |  |  |  |  |
| --- | --- | --- | --- | --- | --- | --- | --- |
| **POREZI NA IMOVINU (u 000 kuna)** | | | | | | | |
| Ostvarenje 2012. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | | Plan 2017. |
| 11.982 | 18.571 | 14.374 | 18.300 | 17.864 | 19.337 | | 20.198 |
| |  | | --- | |  | |  |  |  |  |  | |  |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |
|  |  |  |  |  |  |  | |

### 3.1.2.3. Porezi na robu i usluge

Prema smjernicama Ministarstva financija planirani su u iznosu 12.325.000 kuna što je povećanje od 0,2 %. Iznose svega 2,9% ukupno planiranih prihoda. Porez na potrošnju alkoholnih i bezalkoholnih pića iznosi 8,5a porez na tvrtku 3,8 milijuna kuna.

**POREZI NA ROBU I USLUGE (u 000 kuna)**

|  |  |  |  |  |  |  |
| --- | --- | --- | --- | --- | --- | --- |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 7.865 | 9.061 | 11.000 | 12.300 | 12.325 | 12.470 | 12.870 |
| |  | | --- | |  | |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Ukupne pomoći se planiraju ostvariti u iznosu od 21.092.000 kuna što je smanjenje od 49 % u odnosu na planirano u prethodnoj godini. Glavni razlog smanjenju je što četiri ustanove prelaze sa korisnika proračuna u proračunske korisnike pa im Grad ne može davati pomoći. Ustvari ukupni iznos davanja nije se promijenio ali se više ne evidentiraju kao pomoći već kao rashodi određenih namjena. U razdoblju 2016. do 2017. gotovo da i nema planiranih Kapitalnih pomoći iz proračuna.

U 2014. godini ostvarujemo pravo na tekuće pomoći iz državnog proračuna a one su zamjena za bivši udio Grada u Porezu na dobit. U naredne tri godine Vlada RH planira postupno ukinuti ovu vrstu pomoći te je u 2015. planirano smanjenje za 61% u odnosu za 2014. godinu, a planirano smanjenje u 2015. iznosi 50 %, a u 2016. godini 60 % manje u odnosu na prethodnu godinu.

Pomoći izravnanja za decentralizirane funkcije u sve tri godine planirane su u gotovo identičnom iznosu od po 7,3 milijuna kuna.

|  |  |  |  |  |  |
| --- | --- | --- | --- | --- | --- |
| **TEKUĆE POMOĆI (UMJESTO POREZA NA DOBIT)** (u 000 kuna) | | | | | |
| Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 28.870 | 29.830 | 13.000 | 5.800 | 2.900 | 1.450 |
|  |  |  |  |  |  |



**3.1.4 Prihodi od imovine**

Prihodi od imovine planirani su svotom od 106.630.000 kuna, što predstavlja 24 % od ukupno planiranih prihoda. Potrebno je naglasiti da je planirano minimalno smanjenje prihoda od financijske imovine. Zatezne kamate u 2015. iznose 1.700.000 kuna. Prihodi od nefinancijske imovine iznose 103,4 milijuna kuna, a veći su za 12,1 % u odnosu na prethodnu godinu.

Naknade za koncesije iznose 9,5 milijuna kuna a u njih je uključen i prihod koncesije na žičaru. Prihod od ulaznica na gradske planira se 34.000.000 kuna. Prihodi od zakupa i iznajmljivanja imovine planiraju se u iznosu od 36.400.000 kuna što je za 1,1 % više u odnosu na 2014.

Grad planira prihod od spomeničke rente u iznosu od 3.500.000 kuna. Sva sredstva biti će utrošena u obnovu spomenika kulture.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PRIHODI OD IMOVINE** (u 000 kuna) | | | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | | Plan 2016. | | Plan 2017. |
| 58.819 | 63.892 | 76.100 | 95.785 | 106.530 | | 105.530 | | 106.830 |
|  |  |  |  |  |  | |  | |



**3.1.5. Prihodi od administrativnih pristojbi, po posebnim propisima i naknada**

Ova grupa prihoda sastoji se od administrativnih (upravnih) pristojbi, prihoda po posebnim propisima i komunalnog doprinosa i naknada. U 2015. godini planirani su iznosom od 92.920.000 kuna što je u odnosu na tekuću godinu povećanje za 25,7 %. Iznose 21,3 % ukupnih prihoda.

Ukupni prihodi od administrativnih pristojbi iznose 34,67 milijuna kuna, od čega su prihodi od boravišne pristojbe 3,4 milijuna kuna, a ostalo su uglavnom prihodi po gradskim odlukama (ulaz u grad, prekopavanje javnih površina, zaustavljanje autobusa na Pilama, nedostajuća parkirna mjesta i dr.)

Prihodi po posebnim propisima planirani su u iznosu 250.000 kuna.

Komunalni doprinos 19,5 milijuna kuna.

Komunalne naknade 38,5 milijuna kuna.

Naknada za vodovodni priključak više nemamo jer nisu prihod Grada.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD KOMUNALNOG DOPRINOSA**  (u 000 kuna) | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 12.138 | 11.039 | 16.124 | 14.350 | 19.500 | 16.000 | 17.500 |



**3.1.6. Prihodi od prodaje proizvoda i robe te pruženih usluga, prihod od donacija**

**i ostali prihodi.**

U ovu skupinu prihoda svrstavaju se Prihodi od prodaje proizvoda i robe te pruženih usluga, prihoda od donacija, te kazne, upravne mjere i ostali prihodi. Prihodi koje jedinica lokalne samouprave ostvari obavljanjem poslova na tržištu, još nazivamo i vlastiti prihodi. Sastoje se od naknade koju Grad dobije od Hrvatskih voda za obavljene usluge naplate vodne naknade (1.320.000 kn). Donacije pravnih i fizičkih osoba izvan opće države iznose 2.300.000 kuna od čega su tekuće donacije 1.300.000 kuna a kapitalne 1.000.000 kuna. Ostali prihodi sa naplaćenim upravnim mjerama i kaznama planirani su iznosom od 3,2 milijuna kuna.

**3.1.7. Prihodi od prodaje nefinancijske imovine**

U planu za 2015. godinu predviđeni su prihodi od prodaje nefinancijske imovine u iznosu od 8.180.000 kuna.

Planirana prodaja ne proizvedene dugotrajne imovine – zemljišta iznosi 6.610.000 kuna.

Od prodaje stambenih objekata (povrat uloženih sredstava za POS-ove stanove iznosi 4 milijuna) planirano je ukupno uprihodovati 1,57 milijuna kuna.

Nije planirana prodaja poslovnih objekata.

|  |  |  |  |  |  |  |
| --- | --- | --- | --- | --- | --- | --- |
| **PRIHODI OD PRODAJE NEFINANCIJSKE IMOVINE**  (u 000 kuna) | | | | | | |
| Ostvarenje 2011. | Ostvarenje 2012. | Ostvarenje 2013. | Projekcija 2014. | Plan 2015. | Plan 2016. | Plan 2017. |
| 7.155 | 6.325 | 2.358 | 15.180 | 8.180 | 7.180 | 570 |



**3.1.8. Primici od financijske imovine i zaduživanja**

Primici i izdaci od financijske imovine posebno se iskazuju[[6]](#footnote-6). U Proračunu za 2015. su planirani iznosom od 65.098.000 kuna, a čine ih povrati zajmova danih učenicima, studentima i građanima (98.000 kuna), te na kontu primljeni krediti od kreditnih institucija - dugoročni planira se i zaduženje u iznosu od 60.000.000 kuna (Garaža Ilijina glavica, Kupnja zemljišta za POS, kupnja Čingrije). Moramo napomenuti da se planira prenijeti 5.000.000 kuna već odobrenog kredita od HBOR-a koji je u korištenju. Sav planirani iznos za 2014. neće moći biti utrošen pa se prenosi u 2015. godinu.

# 3.1.9. Raspoloživa sredstva iz prethodnih godina

Raspoloživa sredstva iz prethodnih godina iskazuju se kao vlastiti izvori sredstava, a ustvari predstavljaju preneseni višak prihoda poslovanja iz prethodne godine. Jedan dio kao što su rezerviranja i stalna pričuva bilo je lako definirati dok je viškove prihoda vrlo teško procijeniti. Ova sredstva iskazana su u posebnom dijelu Proračuna[[7]](#footnote-7). U prijedlogu i projekciji proračuna nisu planirana.

### 3.2. Rashodi i izdaci Proračuna

Prijedlog Proračuna napravljen je prema ekonomskoj klasifikaciji što znači da ćemo rashode i izdatke te prihode i primitke pratiti prema prirodnim vrstama. Uz svaki projekt i aktivnost navedene su šifre izvora iz kojih se financira a rekapitulacija po izvorima dostavljena je kao prilog Proračunu. Funkcijska klasifikacija to jest razvrstavanje pridoda/primitaka i rashoda/izdataka prema namjeni napravljena je i također se nalazi u prilogu Proračuna.

U pripremi za izradu Proračuna krajnji korisnici proračunskih sredstava iskazali su svoje potrebe koje su iznosile znatno iznad predloženih. Realno sagledavši planirane prihode utvrdili smo da ćemo moći podmiriti samo određeni dio iskazanih potreba. Stoga smo bili prisiljeni izvršiti racionalizaciju potrošnje te smo je planirali prema realno utvrđenim ciljevima i prioritetima, strogo vodeći računa da ne bude ugrožena egzistencije korisnika proračuna.

Projicirani ukupni rashodi i izdatci u 2015. godini biti će 1,8 %. veći nego u 2014. godini. U 2016., uglavnom zbog ne korištenja kreditnih sredstava, projicira se pad od 18,1 % u odnosu na 2015. godinu, a u 2017. godini pad od 0,9 % u odnosu na 2016. godinu.

Sukladno Pravilniku o proračunskim klasifikacijama[[8]](#footnote-8) napravljen je Opći dio Proračuna (A. Račun prihoda i rashoda, B. Račun zaduživanja i financiranja, C. Raspoloživa sredstva iz prethodnih godina) koji sadrži rashode iskazane na «Trećoj razini» za 2014. i „Drugoj razini“ za 2015. i 2016.).

Posebni dio proračuna, sastoji se od plana rashoda i izdataka proračunskih korisnika raspoređenih u programe koji se sastoje od aktivnosti, tekućih i kapitalnih projekata za naredne tri proračunske godine.

Voditelji organizacijskih jedinica – upravnih odjela napravili su pisana obrazloženja rashoda iskazanih u Prilogu proračuna i ona čine sastavni dio ovog obrazloženja.

Sveukupni rashodi i izdaci u prijedlogu plana Proračuna za 2015. godinu iskazani su u iznosu od 437.635.000 kuna. Ovdje moramo naglasiti da ovakav prijedlog rashoda podrazumijeva: trošenje kreditnih sredstava u iznosu od 65 milijuna kuna, prodaju dugotrajne imovine (zemljište i zgrade) u iznosu od 8,2 milijuna, i 34 milijuna prihoda od ulaznica na zidine. Ukoliko izostane realizacija nekog od spomenutih izvora financiranja, neće biti moguća realizacija planiranih rashoda (investicija) vezanih za te izvore.

Rashode razvrstavamo na tri osnovne grupe:

* Rashodi od poslovanja,
* Rashode za nabavu nefinancijske imovine,
* Izdatke za financijsku imovinu i otplate zajmova.

Potrebno je naglasiti da rashode i izdatke iskazane u Općem dijelu Proračuna čine rashodi i izdaci koji se predviđaju ostvariti u «Gradskoj upravi» i oni koji se kod proračunskih korisnika financiraju iz sredstava Proračuna. Tako na primjer rashode za zaposlene u upravi planira se ostvariti u iznosu od 36.160.000 kuna a ukupno planirani rashodi za zaposlene su 108.280.275 kuna. Znači Grad će proračunskim korisnicima doznačiti 72.120.275 kuna koja će biti utrošena na rashode za zaposlene.

**3.2.1. Rashodi poslovanja**

Rashodi poslovanja za 2015. godinu planirani su u iznosu od 355.401.170 kuna što je za 1,9 % više u odnosu na prethodnu godinu i predstavlja 81 % ukupnih rashoda. Dijelimo ih u sedam podskupina i to:

* Rashodi za zaposlene
* Materijalni rashodi
* Financijski rashodi
* Subvencije
* Pomoći dane u inozemstvo i unutar opće države
* Naknade građanima i kućanstvima na temelju osiguranja i druge naknade
* Ostali rashodi

Rashodi za zaposlene u 2015. godini planiraju se ostvariti u iznosu od 108.280.275 kuna što je povećanje od 9,5 % u odnosu na prethodnu godini. Osnovica za obračun plaća i broj zaposlenih ostaje isti kao u prethodnoj godini. Od prvog siječnja 2015. godine četiri ustanove (Folklorni ansambl Linđo, Javna ustanova u kulturi Dubrovačke ljetne igre, Zavod za obnovu Dubrovnika i Ustanova Kinematografi Dubrovnik) postaju proračunski korisnici Grada Dubrovnika. Budući se rashodi za zaposlene evidentiraju na zasebnom kontu samo je prividno došlo do povećanja rashoda za zaposlene. Čine 24,8 % ukupnih rashoda. U 2016. gotovo su isti kao i 2015., dok se za 2017. godinu predviđa rast od 0,3 % u odnosu na prethodnu godinu.

Materijalni rashodi u 2015. godini planirani su u iznosu od 102.892.295 kuna što je 0,4% manje u odnosu na prethodnu godinu. Iznose 23,6 % ukupnih rashoda. Veliki je broj vrsta materijalnih troškova a neki od njih su planirani manjim a neki većim iznosom u odnosu na 2014. godinu. Karakter materijala ne dopušta detaljnije obrazloženje a ono će zasigurno biti u obrazloženjima Posebnog dijela proračuna. Projicirani pad za 2016. godinu je 1,6%, a u 2017. projiciran je pad od 1,6 % u odnosu na prethodnu godinu.

Financijski rashodi planiraju se u 2015. godini ostvariti u iznosu od 47.412.500 kuna. Čine 10,9 % od ukupnih rashoda. Najveći iznos planiranih sredstava (40 milijuna kuna) su namijenjena razrješenju problema garaže na Ilijinoj glavici.. Kamate na primljene zajmove iznose 4.570.000 kuna. Radi se o kamatama koje dospijevaju na naplatu u narednoj godini a odnose se na gradske kredite. Planirani rashod za zatezne kamate iznosi 1.527.050 kuna.

Subvencije trgovačkim društvima u javnom sektoru planirane su iznosom od 17.525.000 kuna, društvima izvan javnog sektora 480.000 kuna. Ukupno planirane subvencije gotovo su jednake i u naredne dvije godine.

Pomoći koje se daju unutar opće države u 2015. godini planirane su u iznosu 9.954.900 kuna. Nova je zakonska obveza da se pomoći koje se daju subjektima koji su proračunski korisnici županije ili državnog proračuna ne mogu davati izravno korisniku već posredno preko proračuna županije ili državne riznice. Tekuće pomoći proračunima planirane su 1.859.900 kuna a kapitalne pomoći iznosom od 7.000.000 kuna (Groblje Dubac) a tekuće pomoći proračunskim korisnicima temeljem prijenosa sredstava EU iznose 520.000 kuna.

Naknade građanima i kućanstvima u 2015. godini planirane su u iznosu od 19.534.500 kuna. Iznose 4,5 % od ukupnih rashoda. Ovdje su svrstane:

* naknade građanima i kućanstvima u novcu 12.611.000 kuna
* naknade građanima i kućanstvima u naravi 6.873.500 kuna (sufinanciranje prijevoza 1,4 milijuna, prehrana 2,7 milijuna i ostale naknade 2,7 milijuna)

Ostale rashode planiramo u iznosu od 49.321.700 kuna. Ovdje su svrstane tekuće donacije; kapitalne donacije; kazne, penali i naknade štete; izvanredni rashodi (pričuva) i kapitalne pomoći. Tekuće donacije u novcu čine glavninu ovih rashoda (39.540.900 kuna) a daju se javnim ustanovama iz kulture i športa; vjerskim zajednicama, udrugama građana i političkim strankama, sportskim društvima i amaterskim udrugama.

Kapitalne donacije neprofitnim organizacijama, građanima i kućanstvima planirane su u iznosu od 2.850.800 kuna a nepredviđeni rashodi do visine proračunske pričuve u iznosu od 450.000 kuna.

Kapitalne pomoći planirane u iznosu od 3.600.000 kuna odnose se na pomoći komunalnim društvima u suvlasništvu grada.

**3.2.2. Rashodi za nabavu nefinancijske imovine**

Rashodi za nabavu nefinancijske imovine u 2015. godini planiraju se ostvariti u iznosu od 74.412.830 kuna. Iznose 17 % od ukupno planiranih rashoda. Sastoje se od:

* Rashoda za kupnju zemljišta i ostale ne proizvedene imovine u iznosu od 14.767.000 kuna
* Rashoda za nabavu građevinskih objekata i proizvedene dugotrajne imovine u ukupnom iznosu 38.031.830 kuna.
* Građevinski objekti 28.381.730 kn
* Postrojenja i oprema 4.830.100 kn
* Prijevozna sredstva 860.000 kn
* Knjige i umjetnička djela 508.000 kn
* Nematerijalna proizvedena imovina 3.452.000 kuna

- Dodatnih ulaganja na građevinskim objektima u iznosu od 21.614.000 kuna.

**3.2.3. Izdaci za financijsku imovinu i otplate zajmova**

Izdaci za financijsku imovinu i otplate zajmova planirani su u iznosu od 7.821.000 kuna. Iznose 1,8 % od ukupno planiranih rashoda.

Izdaci za dane zajmove trgovačkim društvima u javnom sektoru planiraju se u iznosu od 100.000 kuna.

Izdaci za dionice i udjele u glavnici iznose 9.000 kuna.

Izdaci za otplatu glavnice primljenih zajmova planirani su u iznosu od 7.712.000 kuna.

Pročelnik

mr.sc. Nikola Pavlović

Prilozi:

1. Funkcijska klasifikacija
2. Pregled prihoda prema izvorima

1. U daljnjem tekstu: Proračun [↑](#footnote-ref-1)
2. “Narodne novine”, broj 87/08, 136/12 [↑](#footnote-ref-2)
3. “Narodne novine”, broj 114/10, 31/11 i 124/14 [↑](#footnote-ref-3)
4. “Narodne novine”, broj 26/10 i 120/13 [↑](#footnote-ref-4)
5. U obrazloženju za procjenu proračuna za 2014. godinu uzimamo podatke iz projekcije zadnjeg rebalansa proračuna za 2014. godinu. [↑](#footnote-ref-5)
6. B. RAČUN ZADUŽIVANJA /FINANCIRANJA [↑](#footnote-ref-6)
7. C. RASPOLOŽIVA SREDSTVA IZ PRETHODNIH GODINA [↑](#footnote-ref-7)
8. «Narodne novine» broj 26/10i 120/13 [↑](#footnote-ref-8)